《感秋 其七》
明代·林鸿

秋气悲万物，揽衣坐中庭。仰视明月光，俯闻候虫鸣。

人生会有涯，欢乐当及时。荣期但长叹，墨子徒自悲。

驱马被纨绮，雕盘割鲜肥。酒酣论意气，中心贵相知。

终当委运去，得饮无复疑。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。